《题运使卢同年抱孙 其二 载酒图》
清代·戴亨

群峰耸苍翠，延赏豁心目。载酒呼朋俦，探奇向山麓。

登顿出云厓，烟霄聊置足。俯躬拾琼玖，举手揽朝旭。

万象逞殊观，胸臆屡超忽。凭虚发长啸，流声振林谷。

乘醉招鸾凰，高情逸埃俗。

作者简介：戴亨，字通乾，号遂堂，汉军旗人。康熙辛丑进士，官齐河知县。有《庆芝堂诗集》。